Ilona Nurmela

Ilona Nurmela (sündinud 2. oktoobril 1976 Tallinnas) on koolitaja ja arengutreener. Ilona Nurmela on teenistujate tütar. 1994. aastal lõpetas Nurmela Tallinna 7. Keskkooli, 1998 TÜ õigusteaduskonna, 1999 Cambridge'i Ülikooli (LL.M. Jesus College), väitekiri "Doctrines of renvoi and aspects of their application – a comparative study with particular emphasis on Estonian and English Private International Law". 2000–02 alustas Nurmela doktoriõpinguid TÜ-s ning lõpetas need 2006 Cambridge'i Ülikoolis (Ph.D., Sidney Sussex College), väitekiri "Viability of litigation in resolving business-to-business commercial disputes in the EU, in particular in England and Estonia". Nurmela sai Eesti Advokatuuri liikmeks 1998. aastal ja vandeadvokaadiks 2008. aastal. Ta on olnud 1998–1902 AS Advokaadibüroo Tark & Co vandeadvokaadi abi ning alates 2014. aastast on vandeadvokaat AS-is FORT Legal. Ilona Nurmela oli advokaadina spetsialiseerunud lepinguõigusele, arbitraažile ja vaidluste ennetamisele. Tema tegevus advokaadina on peatatud alates 31. jaanuarist 2015. Nurmela on olnud 1999–2001 TÜ õigusteaduskonna õppeülesande täitja, 2000–2001 ka Akadeemia Nord õppeülesande täitja, 1999–2007 rahvusvahelise eraõiguse lektor (osalise koormusega), ning 2001–2005 SA Eesti Õiguskeskus lektor. Alates 2015. aastast õpetab ta äriläbirääkimisi Estonian Business School (EBS) Business Innovation suunale ja ettevõtete valitsemist executive MBA-dele. Koostanud õppevahendeid (vt Teosed ja Välislingid), kirjutanud kümmekond artiklit ja olnud koos Pirkka-Marja Põldverega ADR-teemalise Juridica erinumbri (2014 nr 1) kaastoimetaja. Pärast doktoriõpinguid töötas Nurmela 2006–2008 Londonis, Accenture Plc finantsdivisjonis, alustades analüütikuna ning lõpetades Market Maker müügiosakonna konsultandina. 2008–2014 töötas Nurmela AS-is Tallinna Vesi, alustades õigusteenistuse osakonna juhina ning lõpetades börsifirma juhatuse liikme ja üldnõunikuna (General Counsel). Alates 2014 tegutseb Nurmela läbirääkimiste koolitaja ja konsultandina, lahenduskeskse arengutreeneri (coach) ja lepitajana. Nurmela on Eesti Harjutuskohtu Seltsi asutajaliige ning oli ka seltsi juhatuses 1997–1999 ja ka EAÕS-i juhatuse liige (1997–1998). Ilona Nurmela uurimisvaldkonnad on rahvusvaheline eraõigus (rahvusvahelised lepingud ja vaidlused, vaidluste alternatiivne lahendamine ja ennetamine, kohtualluvus, renvoi). 2002 Ernst Jaaksoni mälestusfondi stipendium Lepime ära! // Investeeri (2015, okt – http://lhv.delfi.ee/news/4826508?locale=et) Efficiency of Mediation in Commercial Disputes with Emphasis on Estonia. // Ljubljana Arbitration Centre at the Chamber of Commerce & Industry of Slovenia - Slovenska arbitražna praksa Mostovi med mediacijo in arbitražo Letnik III, Številka 2, pp 35-41 (2014, June - http://www.sloarbitration.eu/Letnik-III-%C5%A0tevilka-2/Efficiency-of-Mediation-in-Commercial-Disputes-with-Emphasis-on-Estonia) Alternative Dispute Resolution in Estonia - Baby Steps, Not Yet A Steady Toddler // Focus 2/2014 by Swedish Chamber of Commerce in Estonia (2014, June) On Efficient Dispute Resolutions Out of Court // Juridica (2014) 1 ‘Estonia’. In International Encyclopaedia of Laws: Private International Law // Co-author // Kluwer Law International (2013) Läbirääkimiste psühholoogia: kuidas isikuomadused mõjutavad läbirääkimiste stiili. // Juridica (2006) 2 Sanctity of dispute resolution clauses: strategic coherence of the Brussels system. // J. Private Int. Law 1 (2005) 1 Rahvusvaheline eraõigus. Loengud (kaasautor). Tallinn, 2003, 3. tr. 2008 Arengud Eesti rahvusvahelises eraõiguses. Uus rahvusvahelise eraõiguse seadus. // Juridica (2002) 7 Välisriigi õiguse kohaldamine. // Juridica (2002) 4 Välisriigis välja antud volikirjade tunnustamine Eestis. // Juridica (2001) 2 Arengud rahvusvahelises eraõiguses. // Juridica (2000) 4 Euroopa Liidu ja EV konkurentsiõigusest Rooma lepingu artiklite 85 ja 86 ning uue konkurentsiseaduse põhjal. // Juridica (1997) 7 Eesti teaduse biograafiline leksikon, 3. köide, lk 24 Eesti teaduse biograafiline leksikon, 3. köide University of Tartu: Faculty of law: directory. Trt, 2001, 150–152 Süvari, A. Eesti suurim stipendium. // Eesti Ekspress (2002) 26. IX http://www.juridica.ee http://fortlegal.ee/ http://www.mediator.ee/ Käesolevas artiklis on kasutatud "Eesti teaduse biograafilise leksikoni" materjale.